Folyamatos teljesítésű számla

A folyamatos teljesítésű, más néven időszakos elszámolású ügyletekről szóló számlák esetén a teljesítés dátumának meghatározását több feltétel befolyásolja.

Ha az elszámolási időszak nem haladja meg az 1 évet, akkor a teljesítés időpontját az alábbiak szerint kell kalkulálni 2016 óta:

Fő szabály szerint a teljesítés időpontja az elszámolási időszak utolsó napja;

ha az esedékesség (fizetési határidő) időpontja megelőzi az elszámolási időszak utolsó napját és ezt megelőzően a számla kiállítására sor kerül, akkor a teljesítés időpontja a számla kelte;

ha a fizetési határidő időpontja megelőzi az elszámolási időszak utolsó napját és ezt megelőzően a számla kiállítására nem kerül sor, akkor a teljesítés időpontja az elszámolási időszak utolsó napja

ha a fizetési határidő időpontja az elszámolási időszak utolsó napja, akkor a teljesítés időpontja az időszak utolsó napja

ha a fizetési határidő időpontja az elszámolási időszak utolsó napját követi és az az elszámolási időszak utolsó napját követő 60. nap, vagy azt megelőző időpont, akkor a teljesítés időpontja a fizetési határidő

ha a fizetési határidő időpontja az elszámolási időszak utolsó napját követi és az az elszámolási időszak utolsó napját követő 60. napnál későbbi időpont, akkor a teljesítés időpontja az elszámolási időszak utolsó napját követő 60. nap